Hej Alle sammen,
Det er godt at se hvor mange vi er samlet her i dag for at fejre Sankt Hans sammen – det er bevis på et stærkt lokalsamfund og et godt fællesskab. Og det kommer jeg meget mere tilbage til.
Dagen i dag markerer den tid på året hvor solen står højest og dagen er længst og det kan mærkes. Sikke en dag at fejre det på med det vejr her og med hinanden. 
Til dem der ikke kender mig, så er jeg født og opvokset i Østbirk og har virkelig set hvordan byen har udviklet sig til det den er i dag.
Jeg har i dag en ejendomsmæglerbutik inde i Horsens hvor jeg bruger rigtig meget af min tid i Østbirk, så jeg snakker dagligt med mange der vil blive i byen i noget i noget andet og rigtig mange der vil til byen – ikke så mange der vil herfra.
For det er nemlig lige præcis det jeg oplever, at dem der har været her i mange år bliver og dem der kommer til de bliver. Det kan jo netop skyldes det gode lokalsamfund og det gode fællesskab jeg indledte med at snakke om.  


Men byen den udvikler sig virkelig. 
Det er tydeligt når man bruger så meget tid i byen. 
Ca. 500 borgere er der kommet til de seneste 4 år, så Østbirk er virkelig et attraktivt sted at bosætte sig. Især for børnefamilier der kommer til, fordi Østbirk har alt hvad de har brug for i hverdagen og så ligger vi jo bare så godt logistiks, at det det er nemt for dem at komme rundt til diverse storbyer indenfor kort tid. 
Så byens befolkningstal udvikler sig. 
Men det gør byen så sandelig også nu. Det seneste år har der været afholdt borgermøder med Horsens Kommune med henblik på en byfornyelse med fokus på at gøre Østbirk til et endnu bedre sted at bo og leve med bedre byrum, mødesteder og grønne områder.
Ift. det så giver det rigtig god mening, at vi i dag står lige her hvor vi gør lige nu. Det har været en længere proces og begyndte for nogle år siden med netop at forskønne Peder Skrams Plads, som vi står her ved i dag. 
Efter 5 års arbejde sagde byrådet ja til at sætte 9,45 mio. kr. af til byfornyelse i Østbirk. (første ansøgning blev sendt ind i 2020).
På de borgermøder har der været stort fokus på borgerinddragelse, hvor en stor del af byens borgere mødte op – så her blev det stærke lokalsamfund og fællesskab igen bekræftet, hvor der kom rigtig mange gode ideer og forslag fra dem der kender byen bedt, til hvordan byen kan blive endnu bedre for dem der allerede bor her og dem der kommer til det i fremtiden.
Fokusområderne var:
Medborgerhus hvor byens borgere og foreninger kan samles til store og små arrangementer.
Digterparken som skal have et løft 
Byens indgange – med eksempelvis det gamle vandtårn som byens vartegn når man kører ind i Østbirk. 
Bryrupbanestien
Trafikken på Ydingvej og tilskud til bygningsforskønnelse på Storegade. 
Og på alle områderne kom der rigtig gode forslag. Sådan noget sker ikke fra den ene dag til den anden, men det bliver virkelig spænende at følge den udvikling vi kan se frem til i de kommende år. 
Jeg vil også gerne sige et stort tak til alle de lokale ildsjæle og frivillige der har gjort den her positive udvikling muligt. 
Det gælder både borgerforeningen med byfornyelsen, men så sandelig også alle dem der er med til at gøre det lokale foreningsliv så stærkt som det er, som alle kan få glæde af. Både voksne men selvfølgelig også børn – for det er nok en af de ting der gør, at de børnefamilier der kommer til er så glade for at komme m til og netop bliver her. 
Den udvikling vi er har været igennem, er igennem og skal igennem – både med befolkningstilvækst og byfornyelse, det stiller også krav. 
Det stiller krav til ildsjæle og frivillige der vil være med til at de her initiativer de bliver taget og eksekveret. Det stiller også krav til, at tilflytterne til byen føler sig godt taget i mod og er velkomne foreningslivet, så netop det fællesskab og lokalsamfund der har været, er i dag, kan blive ved med at være.
Så fortsætter byen sin udvikling og med at være så godt et sted at være og bo. Og så kan vi alle sammen se frem til en endnu bedre by om 5, 10 og 20 år. 
Ellers så vil jeg bare sige rigtig glædelig Sankt Hans og nyd det gode vejr – man er ikke sikker på det fortsætter herhjemme. 


